
DOKUMENTACIJA ZA NADMETANJE
za osobe koje nisu obveznici Zakona o javnoj nabavi za provedbu nabave iz projekta ''ZAŽELI – osposobljavanje i zapošljavanje u GDCK Sv. Ivan Zelina'', kodni broj UP.02.1.1.05.0164





NABAVA POTREPŠTINA ZA KUĆANSTVO I OSOBNU HIGIJENU
ZA KRAJNJE KORISNIKE S NAMJEROM SKLAPANJA UGOVORA O NABAVI
ROBA S JEDNIM GOSPODARSKIM SUBJEKTOM
NA RAZDOBLJE OD 24 MJESECA



Evidencijski broj nabave: 01/2018. 


Sveti Ivan Zelina, kolovoz 2018. godine

				


[image: C:\Users\Korisnik\Desktop\PROJEKT NEŠTO SE DOBRO KUHA\promidžba i vidljivost\OP ULJP_ESF-logo lenta i napis.png]
Sadržaj ovog dokumenta isključiva je odgovornost Hrvatskog Crvenog križa Gradsko društvo Crvenog križa Sv. Ivan Zelina
Sadržaj

1.	Opći podaci	1
2.	Podaci o predmetu nabave	2
3.	Jezik ponude,rok za dostavu ponuda,rok valjanosti ponude i rok izvršenja	4
4.	Uvjeti plaćanja	5
5.	Uvjeti sposobnosti	5
6.	Razlozi isključenja	6
7.	Jamstva	7
8.	Cijena ponude i kriterij za odabir	7
9.     Otvaranje, pregled i ocjena ponude	8
10.   Pojašnjenja i upotpunjavanje ponude	9
11.   Sadržaj ponude	9
12.   Navod o zajednici ponuditelja ili proizvoditelju	10
13.   Podnošenje predstavke	10



		
	
	



Evidencijski broj nabave 01/2018

				
DOKUMENTACIJA ZA NADMETANJE


1. [bookmark: _Toc521622446]Opći podaci

Podaci o naručitelju (NOJN)

Ime podnositelja:	Hrvatski Crveni križ Gradsko društvo Crvenog križa Sv. Ivan Zelina
Ulica: 			Vatrogasna 3
Grad/naselje: 		10380 Sveti Ivan Zelina
Država: 		Republika Hrvatska
OIB: 			63457035985
Internet adresa:	http://crveni-kriz-zelina.hr/
Naziv projekta: 	''ZAŽELI – Osposobljavanje i zapošljavanje u GDCK Sv. Ivan Zelina''

Očekivano trajanje: 30 mjeseci
Broj poziva: UP.02.1.1.05.
Broj Ugovora: UP.02.1.1.05.0164

Osoba zadužena za komunikaciju s gospodarskim subjektima

	Kontakt osoba:
	Branka Puhelek

	Telefon/Faks:
	Telefon: 01/2060- 415

	E-mail adresa:
	crveni.kriz.zelina@zg.t-com.hr



Sve informacije vezane uz postupak nabave, Ponuditelji mogu dobiti isključivo od navedene kontakt osobe. Cjelokupna komunikacija i razmjena informacija se vodi u pisanoj formi, putem elektroničke pošte osobe zadužene za komunikaciju s gospodarskim subjektima.

Javni poziv bit će objavljen na web stranici www.strukturnifondovi.hr 14 dana. 
Rok za postavljanje dodatnih pitanja je 6.09.2018., a odgovori na sva postavljena pitanja bit će objavljeni tokom 7.09.2018. 
	
Tijekom roka za dostavu ponuda, Naručitelj može iz bilo kojeg razloga izvršiti izmjene/dopune dokumentacije za nadmetanje. Eventualne izmjene/dopune dokumentacije za nadmetanje biti će stavljene na raspolaganje putem internetske stranice gdje je objavljena i izvorna dokumentacija.
Svi ponuditelji se upućuju da redovito prate objave na stranici www.strukturnifondovi.hr te na stranici Hrvatskog Crvenog križa Gradsko društvo Crvenog križa Sv. Ivan Zelina http://crveni-kriz-zelina.hr/ te naručitelj ne snosi nikakvu odgovornost ukoliko ponuditelji nisu pravovremeno preuzeli pojašnjenja i izmjene/dopune dokumentacije za nadmetanje.

Sva dokumentacija u ovom postupku može se dostaviti u neovjerenoj preslici, s time da prilikom analize ponuda, naručitelj može zatražiti od najpovoljnijeg ponuditelja original dokumente na uvid.


2. [bookmark: _Toc521622447]Podaci o predmetu nabave


Predmet nabave je Nabava potrepština za kućanstvo i osobnu higijenu za krajnje korisnike sukladno Troškovniku (Prilog 3.) koji je sastavni dio dokumentacije za nadmetanje.
Predmet nabave nije podijeljen u grupe, te je Ponuditelj u obvezi ponuditi cjelokupan predmet nabave, odnosno ponuda mora sadržavati sve stavke Troškovnika (Prilog 3.). 
Procijenjena vrijednost nabave je 384.000,00 kn bez PDV- a.

Vrsta postupka nabave: Javno nadmetanje za robe, izbor ponuditelja na temelju najboljeg omjera cijene i kvalitete

Navod o sukobu interesa: ne postoje gospodarski subjekti s kojima je naručitelj u sukobu interesa.

Količine i tehnički opis predmeta nabave

Količine predmeta nabave su okvirne i temelje se na procjeni potreba Naručitelja, a nalaze se u Prilogu 3. – Troškovnik. Stvarna količina realizirana tijekom trajanja Ugovora može biti veća ili manja od okvirne količine. Naručitelj će predmet nabave naručiti prema svojim stvarnim potrebama i nije u obvezi naručiti količine navedene u Troškovniku (Prilog 3.).

Proizvodi nabave se također mogu mijenjati sukladno potrebama Naručitelja.
Ukupna plaćanja bez PDV-a na temelju svih računa ne smiju prelaziti procijenjenu vrijednost nabave iz točke 2.

Odabrani Ponuditelj se obvezuje dostavljati robu u ambalaži koja jamči očuvanje kvalitete prilikom skladištenja i transporta, dostavljenu u paketima/kartonskim kutijama i dopremljenu odgovarajućim vozilima na lokaciju isporuke. Kod odabira ambalaže za pakiranje paketa proizvoda kućanskih i osnovnih higijenskih potrepština potrebno je voditi računa o rukovanju s pakiranjem kod transporta kako ne bi došlo do rasipanja sadržaja i drugih manipulativnih problema.
Trošak ambalaže paketa, kao i sav manipulativni trošak slaganja, transporta i isporuke paketa snosi odabrani Ponuditelj i uključen je u cijenu.

Detaljne tehničke specifikacije predmeta nabave sadržane su u Prilogu 7 – Tehničke specifikacije Dokumentacije za nadmetanje.
Zahtjevi definirani tehničkim specifikacijama predstavljaju minimalne tehničke karakteristike koje ponuđeni predmet nabave mora zadovoljavati te se iste ne smiju mijenjati od strane ponuditelja.

Ponuditelj obavezno popunjava stupac «Ponuđene specifikacije» definirajući detaljno tehničke specifikacije ponuđene robe (napomena: Ponuditelj popunjava tehničke specifikacije upisujući točne karakteristike ponuđene robe, izbjegavajući pri tome popunjavanje stupca samo riječima kao što su npr. „zadovoljava“, „DA“, „jednako vrijedno traženom“ ili „odgovara traženom“).
Stupac «Bilješke, napomene, reference na tehničku dokumentaciju» Ponuditelj može popuniti
ukoliko smatra potrebnim.
Stupac «Ocjena DA/NE » ponuditelj ne popunjava s obzirom na to da je stupac predviđen za ocjene Naručitelja.
Kako bi se ponuda smatrala valjanom, ponuđeni predmet nabave mora zadovoljiti minimalno
ono što je traženo u Prilogu 7 - Tehničke specifikacije.
Roba se mora isporučiti pravodobno te sukladno Tehničkim specifikacijama. Potpisom ugovora ugovaratelj jamči da za isporuku robe posjeduje sve potrebne certifikate i dozvole. 
U slučaju kada se Tehničkim specifikacijama upućuje na robnu marku jer je to jedini način da se predmet nabave točno opiše, uputa na robnu marku popraćena je izrazom »ili jednakovrijedno«. Ako pored naziva robne marke nije naveden izraz „ili jednakovrijedno“, 
smatrat će se da je i u tom slučaju dozvoljeno ponuditi jednakovrijednu robu. U slučaju nuđenja jednakovrijednih proizvoda, ponuditelj mora dostaviti dokaze jednakovrijednosti . 

3. [bookmark: _Toc521622448][bookmark: _Toc521622449]Jezik ponude, rok za dostavu ponuda, rok valjanosti ponude i rok izvršenja.

Ponuda sa svim traženim prilozima podnosi se u jednom primjerku, na hrvatskom jeziku i na latiničnom pismu. U slučaju dostave nekog od dokumenata na drugom jeziku, isti dokument mora biti dostavljen uz priloženi prijevod na hrvatski jezik od ovlaštenog prevoditelja-sudskog tumača.
Ponuda mora biti uvezana u nerazdvojivu cjelinu, na način da se onemogući naknadno vađenje/umetanje listova. Dokumente koji se ne smiju oštetiti potrebno je staviti u prozirnu foliju prije uveza ponude. Stranice ponude moraju se označiti rednim brojevima i to redni broj stranice i ukupan broj stranica (npr. 1/25).
Ponuda mora biti dostavljena osobno ili poštom najkasnije do dana 13.09.2018. godine do 12,00 sati (bez obzira na način dostave) na adresu Naručitelja: Hrvatski Crveni križ Gradsko društvo Crvenog križa Sv. Ivan Zelina, Vatrogasna 3, 10380 Sv. Ivan Zelina.
Ponuda dostavljena nakon isteka roka za dostavu ponuda evidentira se kao zakašnjela ponuda
te se bez odgode, neotvorena vraća Pošiljatelju.
U slučaju slanja ponuda poštom, na omotnici je potrebno navesti:
[bookmark: _Hlk515875089]• Naziv i adresu naručitelja
  Nabava u okviru projekta: ''ZAŽELI – osposobljavanje i zapošljavanje u GDCK Sv. Ivan
  Zelina''    
• Naziv i adresu ponuditelja
• Naznaka »Ne otvaraj«
Valjanost ponude mora biti minimalno 30 kalendarskih dana od dana isteka roka za dostavu ponuda. Naručitelj može zatražiti od Ponuditelja primjereno produženje roka valjanosti ponude.
Rok izvršenja
Ponuditelj se obvezuje izdavati robu iz troškovnika prema izdanim narudžbenicama naručitelja. Naručitelj će robu naručivati narudžbenicom i slati je elektroničkom poštom izabranom ponuditelju. Ponuditelj je u obvezi u roku koji navede u ugovoru i izjavi dostavljati na adresu koju odredi naručitelj na narudžbenici. 
Adresa za dostavu je adresa sjedišta Gradskog društva Crvenog križa Sv. Ivan Zelina. Roba se dostavlja  radnim danom od ponedjeljka do petka u razdoblju od 07:00-15:00 sati. Prilikom izdavanja robe, ponuditelj za dostavno mjesto izdaje otpremnicu. Dostava robe je minimalno 1 puta mjesečno, a maksimalno 2 puta mjesečno. 

4. [bookmark: _Toc521622450]Uvjeti plaćanja

Definirat će se s ponuditeljem s kojim se potpiše Ugovor. Avansno plaćanje i plaćanje prije izvršene usluge nije dozvoljeno. Plaćanje se obavlja na poslovni žiro-račun odabranog Ponuditelja. 
Uz račun mora biti priložena specifikacija isporučenih potrepština za krajnje korisnike sukladno potrebama iz izdane narudžbenice.
Naručitelj ima pravo prigovora na ispostavljeni račun ako utvrdi nepravilnosti te pozvati odabranog Ponuditelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.


5. [bookmark: _Toc521622451]Uvjeti sposobnosti

a) Dokaz financijske sposobnosti
• Obrazac BON-2/SOL-2, dokument izdan od strane bankarskih ili drugih financijskih institucija, kojim se dokazuje solventnost gospodarskog subjekta. Traženim dokumentom Ponuditelj mora dokazati da mu račun u posljednjih šest (6) mjeseci nije bio u blokadi duže od sedam (7) dana u kontinuitetu, odnosno ne više od deset (10) dana sveukupno za navedeno razdoblje, čime dokazuje da ima stabilno financijsko poslovanje. Podaci o solventnosti gospodarskog subjekta u predmetnom dokazu sposobnosti obavezno trebaju obuhvatiti dan objave poziva za dostavu ponuda.


• Dokaz o ukupnom prometu za prethodne dvije financijske godine, ovisno o datumu osnivanja ili početka obavljanja djelatnosti gospodarskog subjekta, ako je informacija o ovim prometima dostupna, iz kojeg mora biti vidljivo da je Ponuditelj u jednoj od navedene dvije financijske godine ostvario ukupan promet u iznosu većem od procijenjene vrijednosti ove nabave. Dokaz o tome Ponuditelj može dati u obliku izjave ili drugog odgovarajućeg dokumenta kao što su obrazac BON-1/SOL-1 ili račun dobiti i gubitka za 2016. godinu ili odgovarajući financijski izvještaj za isto razdoblje, ako je njihovo objavljivanje propisano u zemlji sjedišta gospodarskog subjekta. 

Procjena je Naručitelja da gubitak u poslovanju ponuditelja dovodi u pitanje mogućnost urednog izvršavanja predmeta ove nabave. 
Gospodarski subjekt može se, po potrebi, u svrhu dokazivanja financijske sposobnosti, osloniti na sposobnost drugog subjekta, bez obzira na pravnu prirodu njihova međusobnog odnosa. U tom slučaju gospodarski subjekt mora dokazati Naručitelju da će imati na raspolaganju resurse nužne za izvršenje ugovora, primjerice, prihvaćanjem obveze drugih subjekata da će te resurse staviti na raspolaganje gospodarskom subjektu. Pod istim uvjetima, zajednica Ponuditelja može se osloniti na sposobnost članova zajednice Ponuditelja ili drugih subjekata.
U slučaju zajednice Ponuditelja ili podizvoditelja, svi gospodarski subjekti uključeni u ponudu dostavljaju navedene dokaze o financijskoj sposobnosti ili dokaz o oslanjanju na drugi gospodarski subjekt.

b) Dokaz pravne i poslovne sposobnosti
• Izvadak iz Sudskog/obrtnog ili drugog registra ne stariji od 60 dana od dana objave ovog postupka kojim može dokazati da je registriran za poslove trgovine


6. [bookmark: _Toc521622452]Razlozi isključenja

Gospodarski subjekt bit će isključen iz postupka ukoliko
· ako nije registriran za djelatnost koja je predmet nabave,
· ako je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima,
· ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja,
· ako je lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete kvalifikacije.
· ako je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima. 
· ako je u posljednje dvije godine do početka postupka nabave učinio težak profesionalni propust, a koji Naručitelj može dokazati na bilo koji način.

Naručitelj kao preliminaran dokaz da se gospodarski subjekt ne nalazi u jednoj od situacija navedenih u ovoj točki Dokumentacije za nadmetanje prihvaća potpisanu Izjavu o nepostojanju razloga za isključivanje Ponuditelja od strane osobe ovlaštene za zastupanje gospodarskog subjekta koja se dostavlja u ponudi. Izjava ne smije biti starija od tri mjeseca od dana početka postupka javne nabave.
U slučaju zajednice ponuditelja ili podizvoditelja, Izjavu o nepostojanju razloga isključenja  mora ispuniti i u zajedničkoj ponudi priložiti svaki gospodarski subjekt. 
Obrazac izjave nalazi se u prilogu dokumentacije.
Naručitelj može u bilo kojem trenutku tijekom postupka nabave, radi provjere gore navedenih okolnosti, zatražiti od Ponuditelja, a posebice od odabranog Ponuditelja da prije sklapanja ugovora, dostavi jedan ili više dokumenata koji potvrđuju da se Ponuditelj ne nalazi u situacijama iz ove točke Dokumentacije za nadmetanje. U slučaju zajednice Ponuditelja ili podizvoditelja, isto vrijedi za sve članove zajednice Ponuditelja i podizvoditelje.

7. [bookmark: _Toc521622453]Jamstva

Jamstvo za ozbiljnost ponude

Ponuditelj jamči da će ukoliko bude odabran kao najpovoljniji ponuditelj pristupiti potpisu ugovora. Jamstvo u slučaju nepotpisivanja ugovora Naručitelj će aktivirati po isteku roka u pozivu za potpis ugovora.
	
Ponuditelj je obvezan dostaviti jamstvo za ozbiljnost ponude na iznos od 5% procijenjene vrijednosti nabave s rokom važenja od 90 dana od otvaranja ponuda u obliku bankarske garancije plative „na prvi poziv“ i „bez prigovora“ ili bianco zadužnice u približnom iznosu od  5% procijenjene vrijednosti nabave odnosno najmanje 19.200,00 kuna. 
Jamstvo za ozbiljnost ponude treba biti umetnuto u prozirnu, perforiranu, plastičnu košuljicu koja se uvezuje u cjelinu ponude. 
Jamstvo za ozbiljnost ponude treba biti izdano u korist Naručitelja.

Jamstvo za uredno ispunjenje ugovora

Jamstvo za uredno ispunjenje ugovora dostavlja samo odabrani ponuditelj.
Jamstvo za uredno ispunjenje ugovora dat će izbrani ponuditelj u roku od 8 dana od dana potpisa ugovora u obliku bjanko zadužnice, a u vrijednosti minimalno 10% ugovorenih usluga bez PDV-a.


8. [bookmark: _Toc521622454]Cijena ponude i kriterij za odabir

Ponuditelj izražava cijenu ponude u kunama (HRK). Cijena ponude piše se brojkama. U cijenu ponude bez poreza na dodanu vrijednost moraju biti uračunati svi troškovi i popusti. Cijena je nepromijenjena tijekom trajanja cijelog ugovora.

Kriterij za odabir: Najbolji omjer cijene i kvalitete
Utvrđivanje vrijednosti ponude:
Svaka ponuda temelji se na dva kriterija. Cjenovni kriterij nosi maksimalno 80 bodova, dok rok isporuke nosi maksimalno 20 bodova. 
Ekonomski najpovoljnija ponuda je ona ponuda koja ima najveći broj bodova. Maksimalni broj bodova je 100.

Ponuda sa najnižom cijenom dobit će 80 bodova dok će ostale ponude dobiti broj bodova sukladno slijedećoj matematičkoj formuli: 

Cijena ponude = 

Kriterij za rok isporuke nosi maksimalno 20 bodova 
20 bodova dobit će ponuda u kojoj je naznačen rok isporuke u roku 0-36 sati
10 bodova dobit će ponuda u kojoj je rok isporuke 37 – 72 sata
0 bodova dobit će ponuda u kojoj je rok isporuke 73 -96 sati 

Ponude u kojima je rok isporuke duži od 96 sati ili nije naznačen rok isporuke ili je rok isporuke dvojben, naručitelj će takvu ponudu odbaciti, odnosno označit će je nepravilnom i neće je razmatrati. 

Ukupan broj bodova dobiva se zbrajanjem cjenovnog kriterija i kriterija za rok isporuke. 

[bookmark: _Hlk515656043]Naručitelj je odabrao ovaj kriterij iz razloga jer nema vlastito skladište te će robu naručivati narudžbenicom, a ponuditelj se obvezuje robu s narudžbenice dostavljati u središte naručitelja, gdje će se roba po otpremnici preuzimati. Za otpremni centar bit će izdana narudžbenica, a otpremni centar mora imati otpremnicu. 
Neispunjavanje ovog kriterija u ugovorenom roku, naručitelj će zaračunati ponuditelju kaznu u iznosu od 3% vrijednosti pošiljke koju je trebao isporučiti. 

U slučaju da dvije i više valjanih ponuda imaju jednaku cijenu, naručitelj će izabrati ponudu koja je po redoslijedu zaprimanja zaprimljena prva.


9. [bookmark: _Toc521622455]Otvaranje, pregled i ocjena ponude

Za potrebe pregleda i ocjene Ponuda, Naručitelj će formirati Odbor za nabavu. Sastanak Odbora za nabavu 13. 09. 2018. u 12:00 h, na adresi Naručitelja, kada će se sastaviti Zapisnik o otvaranju ponuda. 
Naručitelj u skladu s uvjetima i zahtjevima iz dokumentacije za nadmetanje slijedećim redoslijedom provjerava i odbija ponudu:
- koja nije cjelovita,
- ponudu koja je suprotna odredbama iz dokumentacije,
- ponudu u kojoj cijena nije iskazana u apsolutnom iznosu,
- ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive ili nisu otklonjene u roku,
Nakon pregleda i ocjene ponuda iz prethodnih točaka valjane ponude rangiraju se prema kriteriju za odabir ponude. Ponuda koja ispunjava sve uvjete, a najpovoljnija je sukladno kriterijima odabira iz ove Dokumentacije za nadmetanje smatrat će se najboljom ponudom.
Odbora za nabavu će sastaviti Zapisnik o pregledu i ocjeni ponuda te će sve ponuditelje obavijestiti o konačnom odabiru i to slanjem informacije u obliku Odluke o odabiru.
U slučaju da niti jedna ponuda ili niti jedna prihvatljiva ponuda ne bude podnesena, Naručitelj će poništiti postupak javnog nadmetanja u kojem će slučaju objaviti obavijest o poništenju natječaja na internetskim stanicama gdje je objavljena osnovna dokumentacija.


10. [bookmark: _Toc521622456]Pojašnjenja i upotpunjavanje ponude

Naručitelj može zatražiti pojašnjenje ili upotpunjavanje odnosno uklanjanje pogreške, nedostataka ili nejasnoće koje Ponuditelj smatra otklonjivima u primjerenom roku, a koji rok ne može biti kraći od pet kalendarskih dana.

Sva komunikacija u ovom dijelu postupka odvija se elektronskim putem.
Ponuditelj koji ne otkloni nedostatak, odnosno ne odgovori naručitelju u roku ili ne dostavi zadovoljavajući odgovor bit će eliminiran iz daljnjeg postupka ocjenjivanja ponuda, odnosno njegova će se ponuda odbaciti i proglasiti kao netočna/nepotpuna.


11. [bookmark: _Toc521622457]Sadržaj ponude

Ponuda mora sadrža sadržavati:

1. Popunjen i potpisan i ovjeren pečatom ponudbeni list (Prilog 1 Dokumentacije za nadmetanje)
2. Popunjen, potpisan i ovjeren pečatom obrazac Izjave koji dokazuje da ne postoje razlozi isključenja- Prilog 2 
3. Popunjen, potpisan i ovjeren pečatom troškovnik- Prilog 3 
4. Popunjen, potpisan i ovjeren pečatom prijedlog ugovora-Prilog 4
5. Ovjerena i potpisana Izjava – Prilog 5
6. Ovjerena i potpisana Izjava – Prilog 6
7. Popunjene, potpisane i ovjerene Tehničke specifikacije - Prilog 7
8. BON2/SOL
9.BON-1/SOL-1 ili račun dobiti i gubitka za 2016. godinu ili odgovarajući financijski izvještaj za isto razdoblje
10. Izvadak iz sudskog, obrtnog, strukovnog ili drugog odgovarajućeg registra ponuditelja
11. Jamstvo za ozbiljnost ponude


12. [bookmark: _Toc521622458]Navod o zajednici ponuditelja ili proizvoditelju

U ovom postupku dozvoljene su zajedničke ponude ili sudjelovanja proizvoditelja, ali je ograničen broj, odnosno maksimalni broj sudionika u ponudi je 3 (tri).

Ukoliko ponuditelj samostalno predaje ponudu za cjelokupan projekt, on više u ovom postupku ne može biti član zajednice ponuditelja niti podizvoditelj drugom ponuditelju. U tom slučaju, odbacit će se sve ponude u kojima sudjeluje navedeni ponuditelj. Podizvoditelj, odnosno svaki član zajednice ponuditelja obvezan je iz točke 12. (Sadržaj ponude) ove dokumentacije priložiti slijedeće vlastite dokumente pod točkama: 2, 8, 9, i 11. Svaki član zajednice ponuditelja je obvezan popuniti, potpisati i ovjeriti pečatom ponudbeni list (Prilog 1 Dokumentacije za nadmetanje).

Ponuda zajednice ponuditelja mora sadržavati podatke o svakom članu zajednice ponuditelja kako je određeno u ponudbenom listu uz obveznu naznaku člana zajednice ponuditelja broj 1 koji će se nazivati „Ponuditelj“ koji će kao vodeći član potpisati i ovjeriti ponudu i bit će ovlašten za komunikaciju s naručiteljem.
 Ukoliko dođe do potpisivanja ugovora, svaki član zajednice ponuditelja potpisat će ugovor. Članu zajednice ponuditelja, tj. podizvoditelju plaća se direktno na račun, stoga je bitno navesti koje će poslove i koliku vrijednost obavljati koji član.

13. [bookmark: _Toc521622459]Podnošenje predstavke

[bookmark: _GoBack]Svaki nezadovoljni ponuditelj može uložiti predstavku ako smatra da je njegova ponuda trebala biti odabrana kao najbolja, odnosno najpovoljnija, ali nije zbog postupanja naručitelja. Ukoliko je neopravdano odbijen, ponuditelj podnosi predstavku u pisanom obliku u roku od 8 dana od dana primitka odluke o odabiru ili odluke o poništenju, posredničkom tijelu, Povjerenstvo za odlučivanje o prigovorima i žalbama, Hrvatski Crveni križ Gradsko društvo Crvenog križa Sv. Ivan Zelina, Vatrogasna 3, 10380 Sv. Ivan Zelina.  Predstavka se dostavlja na dokaziv način. Podnositelj predstavke mora u svom dopisu obrazložiti navode. Podnošenje predstavke ne zaustavlja daljnji tijek projekta, odnosno sklapanje ugovora.

